Úthlutað hefur verið úr Þjóðhátíðarsjóði vegna ársins 2008 , en þetta er í þrítugasta og fyrsta skipti sem úthlutun fer fram úr sjóðnum . Að þessu sinni var 55 styrkjum að fjárhæð samtals kr. 25.300.000 úthutað . Meðal þeirra fimm aðila sem hlutu hæstu styrki , eða eina milljón króna hver , var Landnámssetrið í Borgarnesi , en auk þess Ljósmyndasafnið á Ísafirði , Minjasafn Egils Ólafssonar , Kvæðamannafélagið Iðunn og Stofnun Árna Magnússonar . Alls bárust 106 umsóknir um styrki að fjárhæð um 123 milljónir kr . Tilgangur sjóðsins er að veita styrki til stofnana og annarra aðila sem hafa það verkefni að vinna að varðveislu og vernd þeirra verðmæta lands og menningar sem núverandi kynslóð hefur tekið í arf . Við það skal miðað , að styrkir úr sjóðnum verði viðbótarframlög til þeirra verkefna , sem styrkt eru , en verði ekki til þess að lækka önnur opinber framlög til þeirra eða draga úr stuðningi annarra við þau .